وزارت خزانہ
جل جیون مشن کے 2019 میں آغاز کے بعد سے ،5.5 کروڑ سے زیادہ گھرانوں کو نل کے پانی کی فراہمی کی گئی ہے
ملک میں، 83 اضلاع نے، ’نل کے پانی کی فراہمی کے ساتھ 100 فیصد گھرانوں کا احاطہ ‘ کرنے کا درجہ حاصل کرلیا ہے
سووچھ بھارت مشن  کے تحت دیہی علاقوں میں 10.86 کروڑ سے زیادہ بیت الخلاء تعمیر کئے گئے
خاندانی صحت کے قومی سروے-5 کے مطابق زیادہ بہتر صفائی ستھرائی کی سہولت استعمال کرنے والے گھریلو آبادی میں، 16-2015 میں 48.5 فیصد سے اضافہ ہوکر یہ 21-2019 میں 70.2 فیصد ہوگئی ہے
اگست 2019 میں جل جیون مشن  کے آغاز کے بعد سے 5.5 کروڑ سے زیادہ گھرانوں کو نل کے پانی کی فراہمی کی جاچکی ہے۔ خزانے اور کارپوریٹ امور کی وزیر محترمہ نرملا سیتا رمن کے ذریعے آج پارلیمنٹ میں پیش کردہ 22-2021 کے اقتصادی سروے میں بیان کیا گیا ہے کہ جے جے ایم کا مقصد دیہی علاقوں میں سن 2024 تک گھرانوں کو انفرادی طور پر گھرانوں وار نل کا کنکشن فراہم کرکے باقاعدہ محفوظ پینے کا پانی فراہم کرنا ہے اور اس سے 19 کروڑ دیہی کنبوں سے زیادہ یا 90 کروڑ دیہی آبادی کو فائدہ پہنچے گا۔
تفصیلات فراہم کرتے ہوئے، سروے میں مشاہدہ کیا گیا ہے کہ 2019 میں دیہی علاقوں میں تقریباً 18.93 کروڑ خاندانوں میں سے، تقریباً 3.23 کروڑ  دیہی کنبوں کے گھروں میں نل کے پانی کے کنکشن تھے۔ 2 جنوری 2022 کے مطابق 55193885 گھرانوں کو، اس مشن کے آغاز کے بعد سے نل کے پانی کی فراہمی کی جارہی ہے۔6 ریاستوں نیز مرکز کے زیر انتظام علاقوں میں نل کے پانی کی فراہمی کے ساتھ 100 فیصد گھرانوں کا مکمل درجہ حاصل کرلیا ہے۔ ان ریاستوں میں گوا، تلنگانہ، انڈومان نکوبار جزائر، پڈوچیری، دادر اور نگر حویلی اور دمن اور دیو نیز ہریانہ شامل ہیں۔ اس کے مطابق 83 اضلاع، 1016 بلاکس، 26749 پنچایتوں اور 128893 گاؤوں نےنل کی پانی کی فراہمی کے ساتھ 100 فیصد گھرانوں کا احاطہ کرنے کا درجہ حاصل کرلیا ہے۔ 19 جنوری 2022 کے مطابق جل جیون مشن کے تحت 839443 اسکولوں کو پانی کی فراہمی کی گئی ہے۔
جے جے ایم کے تحت معیاری طور پر متاثر علاقوں، خشک سالی سے متاثر گاؤوں اور صحرائی علاقوں، سنسد آدرش گرام یوجنا  کے گاؤوں میں اسکولوں ، آنگن واڑی مراکز، جی پی عمارتوں، صحت کے مرکز، تندرستی کے مراکز اور کمیونٹی کی عمارتوں کو فعال نل کا کنکشن فراہم کرنے کو ترجیح دی گئی ہے۔ اس مشن کے لیے مجموعی مختص رقم 3.60 لاکھ کروڑ روپئے ہے۔
جے جے ایم، شفافیت اور احتساب کے لیے، تکنیکی مداخلتوں کو مشغول کرے گا۔  افرادی اور مالیاتی پیشرفت کی تفصیلات حاصل کرنے کے لیے آئی ایم آئی ایس؛ ’ڈیش بورڈ‘؛ ’موبائل ایپ‘؛  مقدار، معیار اور باقاعدگی کے لیے پانی کی فراہمی کی جانچ پڑتال اور نگرانی کے حل کے لیے سینسر پر مبنی آئی او ٹی حل؛  وضع کردہ ہر ایک اثاثے کی حیاتیاتی نشاندہی؛ نل کے کنکشن کا آدھار نمبر کے ساتھ انسلاک؛ سرکاری مالیاتی انتظامی نظام  کے ذریعے لین دین۔
سووچھ بھارت مشن ۔ 
ایس بی ایم – جی کے دو اکتوبر 2014 کے آغاز کے بعد سے ، اس کے تحت دیہی صفائی ستھرائی میں بہت نمایاں پیشرفت ہوئی ہے۔ اپنے آغاز سے 28 دسمبر 2021 تک دیہی ہندوستان میں 10.86 کروڑ سے زیادہ بیت الخلاؤں کی تعمیر کی۔
ایس بی ایم کے مرحلےII کے تحت اوپن ڈیفیکشن فری  پلس کو 21-2020 سے 25-2024 تک نافذ کیا جارہا ہے جس کا مقصد تمام گاؤوں کو اوپن ڈیفیکشن فری بنانا ہے۔ 22-2021 کے دوران ، نئے بننے والے مکانوں کے لیے مجموعی طور پر 7.16 لاکھ انفرادی گھرانوں کے بیت الخلاء اور 19061 کمیونٹی صفائی ستھرائی کے کمپلیکسوں کی تعمیر کی گئی ہے۔ علاوہ ازیں 2194 گاؤوں کو او ڈی ایف پلس کے طور پر قرار دیا جاچکا ہے۔
خاندان کی صحت کے قومی سروے 21-2019  کے پانچویں دور کی جاری حالیہ تفتیش کے مطابق، بہتر صفائی ستھرائی استعمال کرنے والے گھرانوں میں رہنے والی آبادی کی تعداد 16-2015 میں 48.5 فیصد سے بڑھ کر 21-2019 میں 70.2 فیصد ہوگئی ہے۔